G-20 के डेलीगेट्स भी रहे मौजूद; जयशंकर बोले- विदेश में भी हिंदू मंदिरों का सरकार करा रही कायाकल्प
Varanasi G-20 Summit 2023; Foreign Minister S Jaishankar Attends Ganga Aarti with Wife at Dashashwamedh Ghat वे गंगा आरती में शामिल हुए। उनके साथ G-20 में शामिल होने आए विदेशी डेलीगेट्स भी थे। सुरक्षा के कड़े इंतजाम किए गए थे। गंगा आरती के बाद जमकर आतिशबाजी भी की गई।
वाराणसी में आज से G-20 सम्मेलन का आगाज हो रहा है। विदेश मंत्री एस जयशंकर रविवार शाम को पत्नी के साथ दशाश्वमेध घाट पहुंचे। वे गंगा आरती में शामिल हुए। उनके साथ G-20 में शामिल होने आए विदेशी डेलीगेट्स भी थे। सुरक्षा के कड़े इंतजाम किए गए थे। गंगा आरती के बाद जमकर आतिशबाजी भी की गई।
तस्वीरों में देखें वाराणसी की गंगा आरती 
हिंदू मंदिरों का कायाकल्प कर रही सरकार 
इससे पहले जयशंकर ने प्रबुद्धजनों से बातचीत की। उन्होंने कहा, "हमारी सरकार विदेशों में भी हिंदू मंदिरों का कायाकल्प कर रही है। आबूधाबी में बन रहा मंदिर इस साल के अंत में पूरा हो जाएगा। बहरीन और फ्रांस में भी मंदिर निर्माण की अनुमति मिल गई है।"
उन्होंने कहा, "न्यूयार्क में मंदिर निर्माण के प्रयास जारी हैं। हमारा प्रयास यह भी है कि विदेशों में स्थित पुराने मंदिरों का जीर्णोद्धार किया जाए। विदेश मंत्रालय में सांस्कृतिक संरक्षण के लिए एक विभाग की स्थापना की गई है। कंबोडिया, वियतनाम सहित कई देशों में भारतीय संस्कृति के संरक्षण के लिए अभियान भी चलाए जा रहे हैं।"
दलित के घर सुबह किया नाश्ता
इससे पहले विदेश मंत्री ने दलित के घर नाश्ता किया। भाजपा की बूथ अध्यक्ष सुजाता धूसिया के घर पर सुबह एस. जयशंकर पहुंचे। नाश्ते में कचौड़ी, सत्तू भर कर मकुनी, सेंवई, बैंगन-आलू-पालक की सब्जी, आलू-परवल-पनीर की सब्जी, रायता था। कुल्हड़ में पानी परोसा गया।
विदेश मंत्री बोले- नाश्ता स्वादिष्ट था
नाश्ते के बाद विदेश मंत्री ने कहा, "नाश्ता स्वादिष्ट था। आज से हम वाराणसी में G-20 कार्यक्रम कर रहे हैं। खाद्य सुरक्षा, अनाज, उर्वरक और बाजरा पर चर्चा होगी।" सुजाता धूसिया ने कहा, "हम कल से ही विदेश मंत्री के स्वागत की तैयारियों में लगे थे। मेरा पूरा परिवार घर की सफाई में लगा था। इतने बड़े शख्स का मेरे घर आना, गर्व की बात है।"
अब देखिए विदेशी मेहमानों के स्वागत की तस्वीरें 
आज और कल वाराणसी में रहेंगे CM योगी, G-20 के मेहमानों संग करेंगे डिनर
CM योगी आदित्यनाथ वाराणसी पहुंच गए हैं। आज और कल वह वाराणसी में ही रहेंगे। कैंट के कैलाश मठ में आयोजित टिफिन बैठक में शामिल होंगे। इसके बाद सर्किट हाउस में अफसरों के साथ बैठक करेंगे। रात 8 बजे G-20 समिट के मेहमानों के साथ होटल ताज में डिनर करेंगे। सर्किट हाउस में नाइट स्टे और सोमवार को श्री काशी विश्वनाथ और काल भैरव मंदिर में पूजा करने के साथ थी G-20 के बहुपक्षीय बैठक में हिस्सा लेंगे।
कल PM मोदी जुडेंगे
G-20 देशों का सम्मेलन 11 से 13 जून के बीच होगा। बैठक में 20 सबसे बड़ी अर्थव्यवस्था वाले देशों के 500 से ज्यादा डिप्लोमेट्स शामिल होंगे। बैठक से पहले ही शनिवार को विदेश मंत्री एस जयशंकर वाराणसी पहुंच गए थे। जयशंकर भारत की ओर से बैठक का नेतृत्व करेंगे। G-20 समिट भारत के कूटनीतिक और व्यापारिक रिश्तों के मद्देनजर काफी महत्वपूर्ण माना जा रहा है। 12 जून को प्रधानमंत्री नरेंद्र मोदी वर्चुअली बैठक से जुड़ेंगे।
गुलाबी मीनाकारी से बने मोर को देकर होगा स्वागत 
विदेशी मेहमानों को प्राचीन गुलाबी मीनाकारी से बने राष्ट्रीय पक्षी मोर को देकर स्वागत किया जाएगा। दुनियाभर से आने वाले डेलीगेट्स अपने-अपने देशों के विकास का मॉडल वाराणसी में प्रस्तुत करेंगे।
वहीं, उन्हें यूपी और काशी का विकास मॉडल दिखाया जाएगा। यह भी बताया जाएगा कि वाराणसी में पिछले 9 सालों में क्या बदलाव हुए। इस शहर की विरासत को छेड़े बिना विकास कैसे किया गया, इस पर प्रेजेंटेशन दिया जाएगा।
वाराणसी की विरासत और सांस्कृतिक विकास से कराया जाएगा अवगत
वाराणसी में किए गए पर्यटन, व्यापार, इतिहास, कला, विरासत और सांस्कृतिक विकास की कहानी पूरी दुनिया देखेगी। विदेशी डेलीगेट्स और डेवलपमेंट मिनिस्टर्स को बताया जाएगा कि पिछले 1 दशक में काशी ने विकास की लंबी छलांग कैसे लगाई है। आगे और क्या-क्या प्रोजेक्ट्स यहां पूरे होने हैं।
5 भाषाओं में G-20 के मेहमानों को यूपी के विकास और संस्कृति की गाथा बताई जाएगी। पर्यटन विभाग ने इसके लिए कॉफी टेबल बुक को गिफ्ट हैंपर की तरह से तैयार किया है। इसमें पिछले 10 सालों में यूपी और बनारस में हुए विकास की तस्वीर दिखाई जाएगी। साथ ही, सभी 20 बड़े अर्थव्यवस्था वाले देशों के मिनिस्टर्स अपना-अपने देशों के डेवलपमेंट मॉडल को पेश करेंगे। इसमें मंदिरों को खास जगह दी गई है।
कॉफी टेबल बुक में राम मंदिर, देव दीपावली और विश्वनाथ धाम
कॉफी टेबल बुक में यूपी के सभी महत्वपूर्ण धार्मिक जगहों को स्थान दिया गया है। इसमें मुख्य रूप से अयोध्या का राम मंदिर, दीपोत्सव, काशी की देव दीपावली, सारनाथ, विश्वनाथ धाम और काशी के घाट शामिल हैं। डेलिगेट्स को पढ़ने के लिए इसे पांच अलग-अलग भाषाओं जैसे इजराइल, जापान, कोरियन, इंग्लिश में लिट्रेचर के रूप में तैयार किया गया है।
लॉस वेगास की तर्ज पर की गई सजावट
वाराणसी में G-20 वाले रूट को लॉस वेगास की तर्ज पर सजाया गया है। ऑर्नामेंटल लाइट्स, फसाड लाइट और ट्री डेकोरेशंस देखकर काशीवासी काफी सरप्राइज हैं। काशी के चौराहों पर आर्ट वर्क इंस्टॉलेशन, स्कल्पचर और चित्रकारी की गई है। विदेशी नागरिकों को भी काशी की विरासत और खूबसूरती के साथ ये रंग-रोशनी काफी आकर्षित कर रहा है।
आइए जानते हैं डेलीगेट्स और समिट का पूरा कार्यक्रम
वेल ट्रेंड 110 गाइड्स बताएंगे काशी की विरासत
विदेशी मेहमानों को बनारस की विरासत को समझने के लिए योगी सरकार ने 110 गाइड्स तैयार किए हैं। इसमें 15 महिला गाइड्स भी शामिल हैं। इन्हें ट्रेनिंग दे दी गई है। मन में काशी को लेकर जो सवाल होंगे, उनका ये गाइड्स उनकी भाषा में जवाब देंगे।
मान्यवर काशी राम प्रयत्न प्रभा संस्थान लखनऊ के एक्सपर्ट्स ने गाइड को ख़ास प्रशिक्षण दिया है। काशी की संस्कृति, धर्म, अध्यात्म, खान पान, रहन सहन आदि जैसे विषयों पर ख़ास ट्रेनिंग दी गई है, जिससे किसी भी विदेशी डेलीगेट्स के सवाल पर प्रमाणिक जवाब दिया जा सके। ये गाइड्स काली पैंट और व्हाइट-ब्लू शर्ट में रहेंगे।
ये लिंक भी पढ़ें...
G-20 के डेलीगेट्स का स्वागत करने काशी पहुंचे विदेश मंत्री:वाराणसी में 20 बड़े अर्थव्यवस्था वाले देश जानेंगे यूपी का विकास मॉडल, चुनौतियों पर होगा मंथन
G-20 सम्मेलन के लिए वाराणसी तैयार है। विदेश मंत्री डॉ. एस जयशंकर शनिवार को वाराणसी पहुंच गए। विदेश मंत्री G-20 सम्मेलन में आने वाले डेलीगेट्स का स्वागत करेंगे। सम्मेलन में 20 बड़े अर्थव्यवस्था वाले देशों के 160 डेलीगेट्स रविवार से काशी पहुंचने लगेंगे। विदेश मंत्री 4 दिनों तक वाराणसी में ही रहेंगे। G-20 की बैठक 11 से 13 जून तक होनी है। पढ़ें पूरी खबर...